CELEX: C2007/269/58
Language: hu
Date: 2007-11-10 00:00:00
Title: C-406/07. sz. ügy: 2007. szeptember 4-én benyújtott kereset – Az Európai Közösségek Bizottsága kontra Görög Köztársaság

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/34
            
         2007. szeptember 4-én benyújtott kereset – Az Európai Közösségek Bizottsága kontra Görög Köztársaság
   (C-406/07. sz. ügy)
   (2007/C 269/58)
   Az eljárás nyelve: görög
   Felek
   
      Felperes: az Európai Közösségek Bizottsága (képviselő: D. Triandafyllou)
   
      Alperes: Görög Köztársaság
   Kereseti kérelmek
   
               —
            
            
               A Bíróság állapítsa meg, hogy a Görög Köztársaság
               
                           a)
                        
                        
                           mivel a külföldi eredetű osztalékok vonatkozásában a nemzeti eredetű osztalékok számára előírtnál kedvezőtlenebb rendszert alkalmazott, nem teljesítette az EK 56. és az EK 43. cikkből, valamint az EGT-Megállapodás 40. és 31. cikkeiből eredő kötelezettségeit;
                        
                     
                           b)
                        
                        
                           mivel hatályban tartotta a jövedelemadóról szóló törvénykönyv (a legutóbb a 3296/2004 törvénnyel módosított 2238/1994 törvény) rendelkezéseit, amelyek szerint a külföldi személyegyesülési társaságokat Görögországban a nemzeti társaságokat sújtóknál magasabb adó terheli, nem teljesítette az EK 43. cikkből és az EGT-Megállapodás 31. cikkéből eredő kötelezettségeit.
                        
                     
         
               —
            
            
               A Bíróság kötelezze a Görög Köztársaságot a költségek viselésére.
            
         Jogalapok és fontosabb érvek
   A Bizottság azt állítja, hogy a tagállamok a külföldi eredetű osztalékokra nem vethetnek ki adót a belföldi osztalékokra vonatkozóknál magasabb adókulcsokat alkalmazva.
   A görög adójogban előírt, a társaság tagjainak juttatott társasági haszon kettős adóztatásának elkerülésére irányuló adómentesség csak a belföldi eredetű osztalékok tekintetében alkalmazható.
   A görög adójog tehát azt a hatást keletkezteti, hogy azoknak a személyeknek a számára, akiket Görögországban terhel teljeskörű adókötelezettség kevésbé vonzóvá teszi, hogy saját tőkéjüket valamely más tagállamban letelepedett társaságokba fektessék be.
   A görög szabályozás rendelkezéseinek ezen túl korlátozó hatással is jár a más tagállamokban letelepedett társaságok vonatkozásában, mivel akadályozza, hogy e társaságok Görögországban gyűjtsenek tőkét.
   Mivel a nem görög eredetű tőkékből származó jövedelem kedvezőtlenebb bánásmódban részesül, mint a Görögországban letelepedett társaságok által juttatott osztalék, a más tagállamban letelepedett társaságokban való részesedések kevésbé vonzóak a Görögországban letelepedett befektetők számára, mint a görögországi székhellyel rendelkező társaságokban való részvétel.
   Ebből következik, hogy a szóban forgóhoz hasonló jogszabályi rendelkezések a tőke szabad áramlásának akadályát képezik, amit főszabály szerint az EK 56. cikk tilt.
   Azok esetében, akiket Görögországban terhel teljeskörű adókötelezettség, és olyan külföldi társasági részesedésekkel rendelkeznek, amelyek lehetővé teszik számukra, hogy egyértelműen befolyásolni tudják a társaság döntéseit, és meghatározzák ennek tevékenységét, hasonlóképpen, a letelepedés szabadságának az EK 43. cikk által tiltott korlátozása valósul meg.